wannaphong/clean_thaiwikipedia huggingface dataset:
# พืชใบเลี้ยงคู่แท้
พืชใบเลี้ยงคู่แท้ หรือ Eudicots, Eudicotidae หรือ Eudicotyledons เป็นกลุ่มทางไฟโลเจนเติกของพืชมีดอก บางครั้งเรียกว่าพืชใบเลี้ยงคู่ที่ไม่ใช่แมกโนลิด คำนี้กำหนดขึ้นครั้งแรกเมื่อ พ.ศ. 2534 โดย James A. Doyle และ Carol L. Hotton เพื่อใช้อ้างถึงกลุ่มของพืชใบเลี้ยงคู่ที่เฉพาะขึ้น  คำว่าพืชใบเลี้ยงคู่แท้ใช้หมายถึงพืชใบเลี้ยงคู่ที่มีลักษณะของพืชใบเลี้ยงคู่อย่างชัดเจน ซึ่งเป็นการรวมกลุ่มใหญ่ของพืชมีดอกสองกลุ่ม คิดเป็น  70% ของพืชมีดอก โดยอีกสองกลุ่มคือพืชใบเลี้ยงเดี่ยว และพืชมีดอกพื้นฐานหรือพืชที่คล้ายใบเลี้ยงคู่ คำว่าพืชใบเลี้ยงคู่แท้ ใช้ในระบบ APG และ APG II

การจัดจำแนก
พืชใบเลี้ยงคู่แท้แบ่งเป็นสองกลุ่ม: พืชใบเลี้ยงคู่แท้พื้นฐาน และพืชใบเลี้ยงคู่แท้แกนกลางWorberg A, Quandt D, Barniske A-M, Löhne C, Hilu KW, Borsch T (2007) Phylogeny of basal eudicots: insights from non-coding and rapidly evolving DNA. Organisms, Diversity and Evolution 7 (1), 55-77. พืชใบเลี้ยงคู่แท้แกนกลางแบ่งได้อีกสองกลุ่ม - Pentapetalae - คือพืชใบเลี้ยงคู่แท้แกนกลางทั้งหมดยกเว้น Gunnerales - และอันดับ Gunnerales.Moore MJ, Soltis PS, Bell CD, Burleigh JG, Soltis DE (2010) Phylogenetic analysis of 83 plastid genes further resolves the early diversification of eudicots. Proc Natl Acad Sci USA 

Pentapetalae แบ่งได้อีกสามกลุ่ม:    
(i) "superrosid" ประกอบด้วยRosidae, Vitaceae และ Saxifragales
(ii) "superasterid" ประกอบด้วยBerberidopsidales, Santalales, Caryophyllales และ Asteridae
(iii) Dilleniaceae

ภายในกลุ่มพืชใบเลี้ยงคู้แท้แกนกลางมี "rosids" (กลุ่มแกนกลางมี "eu−") และ"asterids" (กลุ่มแกนกลางมี "eu−"). 

 พืชใบเลี้ยงคู่แท้ :
 พืชใบเลี้ยงคู่แท้แกนกลาง :
 rosids :
 eurosids I
 eurosids II
 asterids :
 euasterids I
 euasterids II

ในรายละเอียดที่แสดงถึงอันดับและวงศ์เป็นดังนี้:

  eudicots
  Buxaceae [+  Didymelaceae]
 Sabiaceae
  Trochodendraceae [+  Tetracentraceae]
  Ranunculales
 Proteales
  core eudicots
  Aextoxicaceae
 Berberidopsidaceae
 Dilleniaceae
 Gunnerales
 Caryophyllales
 Saxifragales
  Santalales
  rosids
  Aphloiaceae
  Geissolomataceae
  Ixerbaceae
  Picramniaceae
 Strasburgeriaceae
  Vitaceae
 Crossosomatales
  Geraniales
 o Myrtales
  eurosids I
  Zygophyllaceae [+ Krameriaceae]
 Huaceae
  Celastrales
 Malpighiales
 Oxalidales
 Fabales
 Rosales
 Cucurbitales
  Fagales
  eurosids II
  Tapisciaceae
 Brassicales
 Malvales
 Sapindales
  asterids
  Cornales
  Ericales
  euasterids I
 Boraginaceae
 Icacinaceae
 Oncothecaceae
 Vahliaceae  Garryales
 Solanales
 Gentianales
  Lamiales
 euasterids II
 Bruniaceae
 Columelliaceae [+ Desfontainiaceae]
 Eremosynaceae
 Escalloniaceae
 Paracryphiaceae
 Polyosmaceae
 Sphenostemonaceae
 Tribelaceae
 Aquifoliales
 Apiales
 Dipsacales
 Asterales
# ปิยะกุล แก้วน้ำค้าง
นาวาโท ปิยะกุล แก้วน้ำค้าง หรือ โค้ชอุ้ม เป็นอดีตผู้ฝึกสอนฟุตบอลหญิงทีมชาติไทยโค้ชอย่างไร กีฬาฟุตบอลจึงไปสู่ความเป็นเลิศ รวมถึงเป็นผู้ฝึกสอนระดับ เอ ไลเซนส์ ที่ได้รับเลือกให้มาเป็นผู้ฝึกสอนทีมการท่าเรือแห่งประเทศไทย‘สิงห์เจ้าท่า’โดนการท่าฯทวงสิทธิ์, จ่อไร้’เตี้ย’คุมทัพ

 ผลงานการฝึกสอน 
ปิยะกุล แก้วน้ำค้าง เป็นอดีตหัวหน้าผู้ฝึกสอนฟุตบอลหญิงทีมชาติไทย โดยเป็นผู้ฝึกสอนทีมในการแข่งเพื่อคัดเลือกทีมเข้าแข่งขันกีฬาฟุตบอลหญิงในโอลิมปิกฤดูร้อน 2012 ในรอบคัดเลือกโซนเอเชียรอบสุดท้ายขาอ่อนไทยโดนญี่ปุ่นถลุง 3-0 คมชัดลึก : กีฬา : กีฬาต่างประเทศ, ฟุตบอลหญิงชิงแชมป์อาเซียน 2012IBTV - ความพร้อมบอล ญ"แข้งหญิงไทย" อ่วม! ตัวหลักเจ็บระนาว - เดลินิวส์ และฟุตบอลหญิงเอเชียนคัพ 2014 รอบคัดเลือกแข้งสาวไทยอุ่นแจ่มถล่มรวมดารากระทุ่มลาย 7-3 ซึงทีมไทยสามารถครองแชมป์ในกลุ่มบี และเป็นหนึ่งใน 8 ทีมที่เข้ารอบสุดท้าย โดยทีมที่ได้ 5 อันดับแรกจะได้รับสิทธิ์เข้าแข่งขันฟุตบอลโลกหญิง 2015 ที่ประเทศแคนาดาจัด"เอฟเอคัพ"บอลหญิง : ข่าวสดออนไลน์

เดือนสิงหาคม พ.ศ. 2556 ปิยะกุล แก้วน้ำค้าง ได้ประกาศลาออกจากการทำหน้าที่หัวหน้าผู้ฝึกสอนฟุตบอลหญิงทีมชาติไทยอย่างเป็นทางการ โดยผู้รับหน้าที่ฝึกสอนต่อจากเขาคือ จตุพร ประมลบาลโค้ชอุ้มประกาศลาคุมทัพแข้งสาวเป็นทางการ

 เกียรติประวัติ 
 พ.ศ. 2554 - ผู้ชนะ ฟุตบอลหญิงชิงแชมป์อาเซียน 2011 ร่วมกับฟุตบอลหญิงทีมชาติไทย
# สถานีปลายทางฉัตรปตีศิวาจี
สถานีปลายทางฉัตรปตีศิวาจี  หรือชื่อทางการ สถานีปลายทางฉัตรปตีศิวาจีมหาราช  (รหัสสถานี CSTM (รถไฟสายหลัก)/ST (รถไฟสายชานเมือง)) หรือชื่อเดิม สถานีปลายทางวิคตอเรีย (รหัสสถานี: BBVT/VT), เป็นสถานีรถไฟปลายทางเก่าแก่และแหล่งมรดกโลกของยูเนสโกในมุมไบ รัฐมหาราษฏระ ประเทศอินเดีย ออกแบบโดยสถาปนิกชาวอังกฤษ เฟรเดริก วิลเลียม สตีเวนส์ ด้วยรูปแบบสถาปัตยกรรมอิตาเลียนกอธิก เริ่มก่อสร้างในปี 1878 ทางใน้ของอดีตสถานีรถไฟโบรีบันเดอร์Page 64 สร้างแล้วเสร็จในปี 1887 ซึ่งเป็นปีแห่งพระราชพิธีเฉลิมฉลองสิริราชสมบัติครบ 50 ปีของพระนางเจ้าวิคตอเรีย จึงตั้งชื่อสถานีนี้ว่าสถานีวิคตอเรียเพื่อเทิดพระเกียรติในวโรกาสนี้

ในเดือนมีนาคม 1996 ได้เปลี่ยนชื่อสถานีเป็น "ฉัตรปตีศิวาจี" ฉลองพระนามของจักรพรรดิศิวาจี นักรบในศตวรรษที่ 17 ผู้สู้รบกับจักรวรรดิโมกุลที่กำลังเสื่อมถอยในขณะนั้น และก่อตั้งรัฐใหม่ขึ้นมาในภูมิภาคที่ประชากรพูดภาษามราฐีทางตะวันตก Quote: "Quote: "Amidst this fragmented political environment a new polity emerged in the Marathi-speaking western plateau. Its founder, the charismatic and politically gifted Maratha chieftain Shivaji Bhonsle (1630-80), repeatedly used courage and savvy to outmanoeuvre his adversaries." Quote: "Tilak also inaugurated another cult by resuscitating the memory of Shivaji, the chieftain who had originally established Mahratta fortunes in contest with the Mughals." Quote: "Quote: First was the purely home-bred guerrilla force under Shivaji. The courageous and wily Maratha chieftain along with his successors and, subsequently, the Peshwas, defied the Mughals and other Muslim invaders for almost a century from the latter half of the seventeenth century and expanded the Maratha Empire till it covered much of the Indian heartland. ที่ซึ่งต่อมาขยายตัวเป็นสหพันธรัฐมราฐา Quote: "An important accomplishment of the second peshwa, Bajirao I (1720-40), son of Balaji Vishwanath, was the creation of a Maratha Confederacy. The large territories that the Marathas had come to possess by 1720 required firm administration and military control, and while Bajirao was ably capable of providing the former, he relied on four Maratha military leaders, Raghuji Bhonsle, Damaji Gaekwar, Malhar Rao Holkar, and Ranoji Sindhia, to provide the latter." และจักรวรรดิมราฐาในเวลาต่อมา ก่อนที่นะพ่ายแพ้มห้กับจักรวรรดิอังกฤษในปี 1817–18 ในสงครามครั้งที่สามระหว่างมราฐาและอังกฤษ Quote: "The growth of Maratha power was first checked at the battle of Panipat, which was fought in 1761. ... The initiative for the third and final round of hostilities (with the British) came from the Peshwa, despite the fact that in 1802 he had placed himself voluntarily under British protection. Spurred by memories of past glory, the Peshwa placed himself at the head of a combination which sought to rid the country of British control. However, his desperate attempt to reassert his independence ended in military disaster at Kirki near Poona in 1818. Under the terms of a peace settlement, the Peshwa retired as a state prisoner to Bithur near Kanpur, while the territories under his control were taken over bv the British government.
# ไอด้า
ไอด้า หรือ อาอิด้า เป็นละครโทรทัศน์ของคณะ 67 การละคร ออกอากาศทางสถานีโทรทัศน์ไทยทีวีช่อง 4 (ช่อง 9 เอ็มคอต เอชดีในปัจจุบัน) ราว พ.ศ. 2503 - 2504 สร้างจากอุปรากรอมตะ เรื่อง ไอด้า (Aida) ของจูเซปเป แวร์ดี นักประพันธ์ชาวอิตาลี

โศกนาฏกรรมความรักของเจ้าหญิงไอด้า เชลยศึกชาวเอธิโอเปีย กับ รามาเดส แม่ทัพแห่งไอยคุปต์ และความริษยาของเจ้าหญิงอัมเนอริส พระราชธิดาฟาโรห์ ผู้พ่ายรัก 

นำแสดงโดย ดาเรศร์ ศาตะจันทร์, สอาด เปี่ยมพงษ์สานต์, สมจินต์ ธรรมทัต, นินารถ ช่ำชองยุทธ และนักแสดงรับเชิญ อาจารย์ลาวัณย์ อุปอินทร์ (ดาวราย) แห่งคณะจิตรกรรม มหาวิทยาลัยศิลปากร  

thumb|สมจินต์ ธรรมทัต และ ดาเรศร์ ศาตะจันทร์ ในละครเรื่อง ไอด้า
thumb|ลาวัณย์ อุปอินทร์ (ดาวราย) ละคร ไอด้า

 งานสร้าง 
ไทยทีวีช่อง 4 ยุคแรก ๆ มีนโยบายให้ผู้จัดละครคณะต่าง ๆ ทำละครใหญ่จากวรรณกรรมชั้นเลิศทั้งไทยและต่างประเทศ คณะ 67 การละครของสักกะ จารุจินดา ได้เลือกอุปรากร ไอด้าสักกะ จารุจินดา,charuchinda.com ที่ประสบความสำเร็จอย่างสูง มาสร้างเป็นละครโทรทัศน์ครั้งแรกของประเทศไทย

เป็นเรื่องเดียวในเวลานั้นที่ลงทุนสูงมากจนสถานีแทบขาดทุนล้มละลาย  มีฉากต่าง ๆ เช่น ท้องพระโรงวังฟาโรห์และวิหาร รวมทั้งเครื่องประกอบเต็มห้องส่ง, ทะเลทราย,ตัวสฟิงค์ซหินดำ (วาดบนแผ่นไม้อัดขนาดมโหฬาร), เครื่องแต่งกายวิจิตรตระการตา และผู้แสดงจำนวนมากรายการตอบปัญหา จัดโดย จำนง รังสิกุล ไทยทีวีช่อง 4 ทศวรรษ 2500

ออกอากาศสดในช่วงกระแสข่าวการสร้างหนังมหากาพย์ทุนมหาศาล คลีโอพัตรา (1963) ของทเวนตีท์เซ็นจูรีฟอกซ์ และดารานำ เอลิซาเบธ เทย์เลอร์ ซึ่งได้ค่าตัวสูงสุดของวงการถึงล้านดอลลาร์ ซึ่งกำลังเป็นที่สนใจทั่วโลกในยุคนั้น

 นักแสดงนำ 
 ดาเรศร์ ศาตะจันทร์  - เจ้าหญิงอัมเนอริส พระราชธิดาฟาโรห์แห่งอียิปต์ 
 สะอาด เปี่ยมพงศ์สานต์ - รามาเดส (หัวหน้าราชองครักษ์ฟาโรห์)
 สมจินต์ ธรรมทัต - หัวหน้านักบวชอียิปต์ 
 นินารถ ช่ำชองยุทธ  - ฟาโรห์แห่งอียิปต์
 พฤทธิ์ อุปถัมภานนท์  - กษัตริย์เอธิโอเปีย
 ลาวัลย์ ดาวราย - เจ้าหญิงไอด้า (เชลยศึกชาวเอธิโอเปีย)
# แมงมุมหว่านแห
แมงมุมหว่านแห  เป็นสัตว์ขาปล้องจำพวกแมงมุมประเภทหนึ่ง จัดอยู่ในวงศ์ Deinopidae 

แมงมุมหว่านแห มีรูปร่างที่แปลกแตกต่างออกไปจากแมงมุมทั่วไป โดยมีส่วนขาที่ยาว มีดวงตาคู่หนึ่งที่ใหญ่โต มีประสิทธิภาพในการมองเห็นโดยเฉพาะในเวลากลางคืนสูง อันเป็นเวลาที่ออกหากิน โดยจะมีพฤติกรรมสาวใยเส้นหนาแต่บางเบา และเหนียวให้เป็นลักษณะเหมือนกับร่างแห หรือตาข่ายรูปสี่เหลี่ยม และยึดไว้ด้วยขาคู่หน้าที่ยาวมากเหมาะสำหรับยืดกางออกให้กว้างที่สุด ส่วนขาคู่หลังทำหน้าที่เกาะยึดเส้นใยเพียงไม่กี่เส้น เหนือพื้นดินระยะใกล้ที่จะยึดแหลงมาถึง และเฝ้ารอเหยื่อที่ผ่านมาด้วยการมองจากดวงตา เมื่อมีเหยื่อผ่านมาจะทำการเอาเส้นใยเข้าคลุม โดยกางขาออกให้เต็มที่ แม้จะไม่เหมือนกับการที่มนุษย์ทอดแหหาปลา แต่ก็นับว่าเป็นพฤติกรรมการล่าเหยื่อที่แปลก

แมงมุมหว่านแห มีการกระจายเกือบทั่วโลกในเขตร้อนตั้งแต่ทวีปออสเตรเลียไปจนถึงทวีปแอฟริกาและทวีปอเมริกา ในฟลอริด้า เป็นต้นปฐมบทแห่งแมงมุม (ตอนจบ), คอลัมน์ Exotic Pets โดย Spider Planet หน้า 150-155. นิตยสาร Aquarium Biz ปีที่ 3 ฉบับที่ 35: พฤษภาคม 2013

การจำแนก
แบ่งออกได้เป็น 57 ชนิด ใน 4 สกุล
Avella O. P.-Cambridge, 1877	 
Avellopsis Purcell, 1904	 
Deinopis MacLeay, 1839	 
Menneus Simon, 1876	Coddington, J.A. & Levi, H.W. (1991). Systematics and Evolution of Spiders (Araneae). Annu. Rev. Ecol. Syst. 22:565-592
# ศูนย์ส่งดาวเทียมซีชาง
ศูนย์ส่งดาวเทียมซีชาง  มีชื่อย่อว่า XSLC เป็นสถานที่ปล่อยยานอวกาศของประเทศจีนตั้งอยู่ในนครซีชาง จังหวัดปกครองตนเองชนชาติอี๋ เหลียงชาน ในมณฑลเสฉวน

สถานที่ได้ทำการเปิดใน ค.ศ. 1984 และถูกนำมาใช้เป็นหลักในการปล่อยจรวดด้วยแรงผลักดันที่มีประสิทธิภาพและการสื่อสารสถานีภาคพื้นดิน และดาวเทียมสภาพอากาศ เป็นสถานที่มีความร่วมมือด้านอวกาศของชิโน-ยุโรป ด้วยการปล่อยยานครั้งแรกของ 2 ดาวเทียมวิทยาศาสตร์ คือ ดับเบิลสตาร์ ในเดือนธันวาคม ค.ศ. 2003 เจ้าหน้าที่จีนได้แสดงความสนใจในการดำเนินดาวเทียมระหว่างประเทศที่เพิ่มขึ้นจากการปล่อยยานจาก XSLC

ในปี ค.ศ. 1996 อุบัติเหตุร้ายแรงที่เกิดขึ้นเมื่อจรวดบรรทุกดาวเทียมอินเทลแซต 708 ล้มเหลวในการปล่อยยานจากศูนย์ปล่อยดาวเทียมซีชาง นอกจากนี้ใน ค.ศ. 2007 ได้มีการทดสอบขีปนาวุธต่อต้านดาวเทียมที่เกิดขึ้นจากศูนย์นี้

ดูเพิ่ม
 โครงการอวกาศจีน
 ศูนย์ส่งดาวเทียมจิ่วเฉฺวียน
 ศูนย์ส่งดาวเทียมไท่หยวน
 ศูนย์ส่งดาวเทียมเหวินชาง
# แมงมุมน้ำ
แมงมุมน้ำ หรือ แมงมุมระฆังดำน้ำ  เป็นแมงมุมชนิดหนึ่ง เป็นเพียงชนิดเดียวเท่านั้นที่อยู่ในสกุล Argyroneta โดยมาจากภาษากรีกคำว่า "Argyros" (ἄργυρος) แปลว่า "เงิน" และ "neta" หรือคำประดิษฐ์ใหม่  (บางทีอาจจะมาจาก  νητής) มาจากคำกริยา "นีโอ" (νέω) "ปั่น" หรือ "กรอ" โดยหมายถึง "เครื่องปั่นเงิน" 

แมงมุมน้ำ เป็นแมงมุมที่แตกต่างจากแมงมุมชนิดอื่น ๆ อย่างสิ้นเชิง เพราะสามารถอาศัยอยู่ในน้ำได้ โดยอาศัยอยู่ในแหล่งน้ำตื้น ๆ เช่น หนอง, บึง หายใจโดยอาศัยโพรงอากาศที่สร้างไว้ใต้น้ำ โดยมีสาหร่ายหรือพืชน้ำสำหรับโพรงอากาศนั้นเกาะติดอยู่ มีขนที่มีลักษณะพิเศษที่นอกจากกันน้ำได้เหมือนแมงมุมชนิดอื่น ๆ แล้ว ยังสามารถกักอากาศได้มากกว่า ซึ่งเป็นหลักการเดียวกับระฆังดำน้ำThe Most Extreme: Drivers.  สุดขีด...สัตว์พิศวง ปี 4 : DRIVERS ตอน สุดยอดสัตว์นักดำน้ำ, สารคดีทางโมโน  29: อาทิตย์ที่ 7 สิงหาคม 2559  เมื่อขึ้นมายังผิวน้ำ และใช้ส่วนที่เป็นท้องขึ้นมาสัมผัสกับอากาศ ขนเหล่านี้จะดูดซับอากาศไว้ และก็จะดำน้ำลงไปยังที่ ๆ จะสร้างโพรงอากาศนั้นแล้วเติมอากาศที่นำมา รอบแล้วรอบเล่าจนกว่าจะพอที่จะเข้าไปอาศัยอยู่ข้างในได้ โดยในแต่ละรอบจะอยู่ใต้น้ำได้ประมาณ 40 นาที แต่มีงานวิจัยจากนักวิทยาศาสตร์ชาวเยอรมันและออสเตรเลีย ระบุว่า แมงมุมน้ำสามารถที่จะอาศัยอยู่ใต้น้ำอย่างต่อเนื่องได้นานสุดถึง 24 ชั่วโมง“Science Update : แมงมุมดำน้ำได้ 24 ชั่วโมง” Science Illustrated. Issue 009 : 17; มีนาคม 2555

แมงมุมน้ำ พบกระจายพันธุ์ในทวีปยุโรป เช่น เกาะอังกฤษ จนถึงทางตอนเหนือของเอเชียและเอเชียตะวันออก เช่น คาบสมุทรเกาหลี, เกาะญี่ปุ่น  โดยล่าเหยื่อซึ่งได้แก่แมลงและสัตว์น้ำขนาดเล็กต่าง ๆ กินเป็นอาาหร เช่น ลูกปลา, ลูกอ๊อด, ลูกกุ้ง, ตัวอ่อนแมลงน้ำ เป็นต้นปฐมบทแห่งแมงมุม (ตอนจบ), คอลัมน์ Exotic Pets โดย Spider Planet หน้า 150-155. นิตยสาร Aquarium Biz ปีที่ 3 ฉบับที่ 35: พฤษภาคม 2013
# พระเจ้าอินทรวรมันที่ 3
พระเจ้าอินทรวรมันที่ 3  หรือ พระเจ้าศรีนทรวรมัน  เป็นกษัตริย์ของจักรวรรดิเขมรระหว่างปี ค.ศ. 1295 - 1308 พระองค์ขึ้นครองบัลลังก์จากการชิงราชสมบัติจาก พระเจ้าชัยวรมันที่ 8 ผู้เป็นพระสัสสุระ (พ่อตา)Higham, C., 2001, The Civilization of Angkor, London: Weidenfeld & Nicolson,  ซึ่งได้อภิเษกกับพระราชธิดาองค์โตของ พระเจ้าชัยวรมันที่ 8  ก่อนที่จะครองบัลลังก์ พระเจ้าอินทรวรมันที่ 3 มีตำแหน่งเป็นแม่ทัพใหญ่คุมกองทหารของ พระเจ้าชัยวรมันที่ 8 

พระเจ้าอินทรวรมันที่ 3 นับถือ พุทธเถรวาท เมื่อเสด็จขึ้นครองสิริราชสมบัติ พระองค์ก็เปลี่ยนศาสนาประจำชาติจากเดิมที่ใช้ศาสนาฮินดูเปลี่ยนมาเป็นพุทธเถรวาท

มีนักวิชาการหลายท่านสันนิฐานจาก จารึกวัดศรีชุม หลักที่ 2 ที่เมืองสุโขทัย ประเทศไทยในปัจจุบัน ว่า พระเจ้าอินทรวรมันที่ 3 อาจจะเป็น พ่อขุนผาเมือง  กษัตริย์กรุงสุโขทัยที่มีความสัมพันธ์เป็นลูกเขยกษัตริย์ขอมในสมัย พระเจ้าชัยวรมันที่ 8   ได้รับ พระแสงขรรค์ชัยศรีและพระนามนำหน้ากษัตริย์ “กมรเตงอัญศรีอินทรปตินทราทิตย์“ ผู้ประกาศสงครามอิสรภาพจากสงครามขอมสบาดโขนลำโพง

ซึ่งหลังจากที่พ่อขุนผาเมืองประกาศเอกราชจากขอมได้สำเร็จแล้วได้ปราบดาภิเษก พ่อขุนบางกลางหาว ผู้ที่เป็นเพื่อนและน้องเขย ให้เป็นกษัตริย์ปกครอง กรุงสุโขทัย แทนตนเอง และตนกลับไปปกครองเมืองราดตามเดิม ซึ่งหลังจากนี้มีนักวิชาการบางท่านบอกว่าไม่มีบันทึกใดๆ กล่าวถึงพ่อขุนผาเมืองอีกเลย บางท่านบอกว่าพ่อขุนผาเมืองกลับไปครองเมืองพระนคร ปัจจุบันคือนครวัด ในจังหวัดเสียมราฐ ประเทศกัมพูชา (หรือเซียมเรียบตามสำเนียงภาษาของชาวเขมร)

หลังจาก พระเจ้าชัยวรมันที่ 8 เริ่มครองราชได้ 4-6 ปี ระหว่างนั้นได้มีการเปลี่ยนการนับถือศาสนาจากพุทธไปเป็นฮินดู ทุบทำลายศาสนสถานต่างๆ บังคับประชาชนให้เข้าจารีตตามแบบฮินดู เช่น พิธีเปิดพรหมจารีย์ที่จะบังคับให้เด็กหญิงอายุอาจจะ 7 ปี 9 ปีหรือ 11 ปี ให้มีเพศสัมพันธ์เพื่อทำพิธีเปิดพรหมจารีย์กับนักบวชในสมัยนั้น ทำให้ชาวสุโขทัยที่นับถือพุทธเถรวาทในเวลานั้นไม่ยอมรับและเกิดเป็นสงครามในเวลาต่อมา
# ทีวีพูลสตาร์ปาร์ตี้อวอร์ดส์ 2013
ทีวีพูลสตาร์ปาร์ตี้อวอร์ดส์ 2013 เป็นงานฉลองครบรอบ 24 ปี ของนิตยสารทีวีพูล ซึ่งมีการมอบรางวัลที่สะท้อนถึงภาพลักษณ์ของบุคคลในวงการบันเทิงด้านการแสดง และดนตรี เพื่อเป็นขวัญและกำลังใจ ซึ่งจะจัดขึ้นในวันที่ 13 มิถุนายน 2556  ณ สโมสรกองทัพบก จัดโดยนิตยสารทีวีพูล สำรวจคะแนนเสียงประชาชนโดยสวนดุสิตโพล

มีรางวัลทั้งหมดดังนี้ 

รางวัลขวัญใจมหาชน 
 ธงไชย แมคอินไตย์

รางวัลหนุ่มเจ้าเสน่ห์ 
 บอย ปกรณ์

รางวัลสาวเจ้าเสน่ห์ 
 มิน พิชญา

 รางวัล Best Charitable Star
 แพนเค้ก เขมนิจ 

 รางวัลเซ็กซี่ขยี้ใจ
 ปู ไปรยา

รางวัลดาราแต่งกายดี
 ชมพู่ อารยา

 รางวัลดาราหญิงขวัญใจวัยทีน
 ใหม่ ดาวิกา

รางวัลมนุษย์สัมพันธ์ดี
 พอร์ช ศรัณย์

 รางวัลคู่หวาน Star Party 
 เต๋อ ฉันทวิทย์-พีค ภัทรศยา
 
 รางวัลร้ายสุดขั้ว  
 ธัญญ่า ธัญญาเรศ

 รางวัลคู่รักทรหด  
 หนิง ปณิตา

 รางวัลชายขวัญใจวัยทีน
 เก้า จิรายุ 

 รางวัลตลกขวัญใจประชาชน
 โก๊ะตี๋ อารามบอย
# แมงมุมลูกตุ้ม
แมงมุมลูกตุ้ม  เป็นสัตว์ขาปล้องจำพวกแมงมุมกลุ่มหนึ่ง จัดอยู่ในเผ่า Mastophoreae ในวงศ์ Araneidae

จัดเป็นแมงมุมที่มีวิวัฒนาการขั้นสูงกลุ่มหนึ่ง โดยเป็นแมงมุมที่ไม่สร้างใย รวมทั้งจะไม่มีพฤติกรรมซุ่มตัวเพื่อล่าเหยื่อ แต่จะผลิตสารเคมีจำพวกฟีโรโมนที่มีกลิ่นคล้ายผีเสื้อกลางคืนเพื่อหลอกล่อให้ผีเสื้อกลางคืนเข้าใจผิดว่า เป็นผีเสื้อกลางคืนตัวเมีย และบินเข้ามาใกล้เพื่อผสมพันธุ์ ซึ่งแมงมุมลูกตุ้มจะไม่จับเหยื่อโดยตรงแต่จะรอให้เหยื่อเข้ามาใกล้ จากนั้นจะใช้ลูกตุ้มซึ่งเป็นกาวเหนียวที่ทำเตรียมไว้แล้วคล้องไว้ด้วยขาหน้า และด้วยดวงตาที่มีประสิทธิภาพการมองเห็นที่ดี จะใช้ขาหน้ากวัดแกว่งลูกตุ้มให้ไปติดกับเหยื่อ ซึ่งกาวเหนียวของลูกตุ้มนั้นมีความเหนียวมากแม้เหยื่อที่เป็นแมลงขนาดใหญ่ก็ไม่อาจดิ้นหลุดไปได้ง่าย ๆ 

แมงมุมลูกตุ้ม กระจายพันธุ์ในหลายพื้นที่ เช่น ทวีปอเมริกา, แอฟริกา และออสตราเลเซีย ปฐมบทแห่งแมงมุม (ตอนจบ), คอลัมน์ Exotic Pets โดย Spider Planet หน้า 150-155. นิตยสาร Aquarium Biz ปีที่ 3 ฉบับที่ 35: พฤษภาคม 2013

การจำแนก
แบ่งออกได้เป็น 66 ชนิด ใน 3 สกุล
Mastophora (ทวีปอเมริกา, 48 ชนิด)
Cladomelea (ทวีปแอฟริกา, 4 ชนิด)
Ordgarius (ออสตราเลเซีย, 12 ชนิด) (2000): Aggressive Chemical Mimicry by the Bolas Spider Mastophora hutchinsoni: Identification and Quantification of a Major Prey's Sex Pheromone Components in the Spider's Volatile Emissions. Journal of Chemical Ecology 26(5): 1235-1243. Abstract - 
  (1994): Biology of Bolas Spiders. Annual Review of Entomology 39: 81-99.  
 (1997): A phylogenetic analysis of the orb-weaving spider family Araneidae (Arachnida, Araneae). Zool. J. Linn. Soc. 120: 355-434.
# สมชาย โล่สถาพรพิพิธ
สมชาย โล่สถาพรพิพิธ (เกิด 7 พฤษภาคม พ.ศ. 2501)  เป็นนักการเมืองชาวไทย อดีตสมาชิกสภาผู้แทนราษฎรจังหวัดตรัง สังกัดพรรคประชาธิปัตย์ และอดีตประธานคณะกรรมาธิการตำรวจ สภาผู้แทนราษฎรไทย ชุดที่ 24

 ประวัติ 
สมชาย เกิดเมื่อวันที่ 7 พฤษภาคม พ.ศ. 2501"โกหนอ"สมชาย โล่สถาพรพิพิธ แขวน 3 เหรียญพระเกจิ ที่อำเภอย่านตาขาว จังหวัดตรัง เป็นบุตรคนที่ 5 ของนายจั้งเห้ง และนางไน่จู จีน มีพี่น้อง 7 คน อาทิ บุ่นเล้ง โล่สถาพรพิพิธ นายกองค์การบริหารส่วนจังหวัดตรัง, สมศักดิ์ โล่สถาพรพิพิธ อดีตสมาชิกวุฒิสภาจังหวัดตรัง ด้านครอบครัวสมรสกับนางรัชดาพร โล่สถาพรพิพิธ มีบุตร 3 คนบัญชีแสดงรายการทรัพย์สินและหนี้สินของนายสมชาย โล่สถาพรพิพิธ หนึ่งในนั้น คือสุณัฐชา โล่สถาพรพิพิธ สมาชิกสภาผู้แทนราษฎรจังหวัดตรัง

สำเร็จการศึกษาชั้นประถมศึกษาจากโรงเรียนบ้านหาดเลา ชั้นมัธยมศึกษาจากโรงเรียนวิเชียรมาตุ จังหวัดตรัง ระดับปริญญาตรี นิติศาสตรบัณฑิต จากมหาวิทยาลัยรามคำแหง และระดับปริญญาโท รัฐประศาสนศาสตรมหาบัณฑิต จากมหาวิทยาลัยสงขลานครินทร์

 งานการเมือง 
สมชาย เข้าสู่การเมืองโดยได้รับเลือกเป็นประธานสภาองค์การบริหารส่วนจังหวัดตรัง ปี พ.ศ. 2540 ถึง พ.ศ. 2543 และเป็นรองนายกองค์การบริหารส่วนจังหวัดตรัง ระหว่าง พ.ศ. 2543 ถึง พ.ศ. 2544 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาได้รับเลือกตั้งเป็นสมาชิกสภาผู้แทนราษฎรจังหวัดตรัง ในสังกัดพรรคประชาธิปัตย์ และได้รับเลือกตั้งในการเลือกตั้ง พ.ศ. 2548 พ.ศ. 2550 และ พ.ศ. 2554

สมชาย ได้รับแต่งตั้งเป็นประธานคณะกรรมาธิการตำรวจ ในสภาผู้แทนราษฎรไทย ชุดที่ 24

ปัจจุบัน สมชาย วางมือทางการเมืองแล้ว จากกรณีที่ศาลจังหวัดตรัง ได้มีการอ่านคำพิพาษาตัดสินคดีกระทำความผิด พระราชบัญญัติการเลือกตั้งท้องถิ่น มาตรา 57 เมื่อ พ.ศ. 2558 โดยมีโทษจำคุก 8 เดือน ปรับแปดหมื่นบาท แต่เจ้าตัวรับสารภาพ จึงให้รอลงอาญา 1 ปี และสั่งเพิกถอนสิทธิเลือกตั้งโดยมีกำหนดสิบปีศาลตัดสิทธิทางการเมือง'สมชาย-ธานินทร์'สส.ปชป.10ปีอย่างไรก็ตาม บุ่นเล้ง โล่สถาพรพิพิธ พี่ชายสมชาย ได้รับตำแหน่งนายกองค์การบริหารส่วนจังหวัดตรัง คนปัจจุบัน และสมศักดิ์ โล่สถาพรพิพิธ อดีตสมาชิกวุฒิสภาจังหวัดตรัง

 สมาชิกสภาผู้แทนราษฎร 
สมชาย โล่สถาพรพิพิธ ได้รับเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดตรัง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดตรัง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดตรัง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดตรัง สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๑๐, ๑๘ ธันวาคม ๒๕๕๑
# เสื้อ
เสื้อ  เป็นเครื่องสวมกายท่อนบน คือ เครื่องนุ่งห่มร่างกายมนุษย์ตั้งแต่คอถึงสะโพกEncarta encarta  แต่บางทีอาจสั้นเพียงกลางลำตัว หรืออาจยาวถึงเข่าก็ได้

เสื้อบุรุษนั้นมักคู่กับกางเกง และเสื้อสตรีมักคู่กับกางเกงหรือกระโปรง ขึ้นอยู่กับความเหมาะสมเพราะในสมัยยุคใหม่แฟชั่นการแต่งตัวสามารถประยุกต์เสื้อคู่กับเครื่องนุ่มห่มอื่นๆได้หลากหลาย
เสื้อรูปแบบทั่วไปได้แก่ ทีเชิร์ต (t-shirt), เชิร์ต (shirt) และเบลาส์ (blouse)
# องค์การเพื่อการปฏิรูประบบสถาบันการเงิน
องค์การเพื่อกรปฏิรูประบบสถาบันการเงิน (ย่อ: ปรส.)  เป็นนิติบุคคลจัดตั้งขึ้นโดย พระราชกำหนดการปฏิรูประบบสถาบันการเงิน พุทธศักราช 2540 เพื่อกำกับดูแลสถาบันการเงินที่ถูกระงับการดำเนินกิจการทั้ง 58 แห่ง เพื่อให้ความคุ้มครองแก่ผู้ฝากเงินและเจ้าหนี้สุจริตรวมทั้งการชำระบัญชีของสถาบันการเงิน 

ทั้งนี้ เมื่อวันที่ 15 ตุลาคม พ.ศ. 2545  องค์การเพื่อการปฏิรูประบบสถาบันการเงิน ได้ยุบเลิกกิจการตามมติคณะรัฐมนตรี ในสมัยพันตำรวจโททักษิณ ชินวัตร นายกรัฐมนตรีในขณะนั้นการยุบเลิกองค์การเพื่อการปฏิรูประบบสถาบันการเงิน จากเว็บไซต์อาร์วายทีไนน์ สืบค้นเมื่อวันที่ 18 ธันวาคม 2561 และในเวลาหลายปีต่อมา คือเมื่อวันที่ 11 ตุลาคม พ.ศ. 2561 ราชกิจจานุเบกษาได้ลงประกาศกระทรวงการคลัง เรื่อง รายงานการชำระบัญชีที่เสร็จสิ้นขององค์การเพื่อการปฏิรูประบบสถาบันการเงิน (ปรส.) ที่นายอภิศักดิ์ ตันติวรวงศ์ รัฐมนตรีว่าการกระทรวงการคลังลงนามไว้ ณ วันที่ 26 กันยายน พ.ศ. 2561 ทั้งนี้ ถือเป็นการปิดฉากการยุบเลิกองค์กร ปรส. และการชำระบัญชีเสร็จสิ้นโดยสมบูรณ์ หลังจากใช้เวลาชำระบัญชียาวนานถึง 16 ปี http://www.ratchakitcha.soc.go.th/DATA/PDF/2561/E/256/T_0014.PDF

 การประมูลขายทรัพย์สินและคดีความ 
ปรส. ไม่ได้แยกหนี้ดีและหนี้เสียออกจากกัน จนทำให้ทรัพย์สินของสถาบันการเงินที่ถูกปิดกิจการ มูลค่าประมาณ 851,000 ล้านบาท ถูกประมูลขายไปเพียง 190,000 ล้านบาท สร้างความเสียหายแก่ประเทศชาติมหาศาล เรื่องดังกล่าวนำไปสู่การสอบสวนของคณะกรรมการป้องกันและปราบปรามการทุจริตแห่งชาติ"กิตติรัตน์" ตอบกระทู้ ปรส.ทำชาติเสียหาย 1.4 ล้านล้าน ศาลยกฟ้อง 20 คดีเหลือแค่ 5

เหตุการณ์นี้มีผลมาจนปัจจุบัน เพราะได้สร้างหนี้สาธารณะให้กับประเทศไทย อีกทั้งรัฐบาลยังต้องชำระเงินจากงบประมาณ ปีละประมาณ 6 หมื่นล้านบาททุกปีมากว่าสิบปีแล้วบทเรียนประเทศไทยจากคดี ปรส.

บริษัท เลแมน บราเดอร์ส (ไทยแลนด์) จำกัด เป็นผู้ชนะการประมูลสินทรัพย์หลักครั้งที่ 2 ประเภทสินเชื่อที่อยู่อาศัยของ ปรส. จำนวน 17,747 สัญญาจาก สถาบันการเงิน ที่ถูกปิดกิจการ 53 แห่ง ด้วยราคา 11,520 ล้านบาท คิดเป็นสัดส่วนที่ต่ำกว่าราคาตามยอดหนี้คงค้าง 24,600 ล้านบาท 53% จากจำนวนผู้เข้าร่วมประมูลทั้งสิ้น 4 ราย LEHMAN BROTHERS เลแมน บราเดอร์ส ว่าด้วยเรื่องปรส. ปริศนาที่ยังคาใจ - See more at: http://info.gotomanager.com/news/details.aspx?id=2182#sthash.PsVqdiFR.dpuf
# มะม่วงหัวแมงวัน
มะม่วงหัวแมงวัน หรือรักหมู (;;)  เป็นไม้ยืนต้นในวงศ์ Anacardiaceae กิ่งอ่อนมีขนสีน้ำตาลแดง เมื่อแก่จะเกลี้ยง ใบเดี่ยว ก้านใบยาว ดอกช่อ ออกตามปลายกิ่ง สีขาวหรือสีเหลืองอ่อน เกสรตัวผู้มี 10 อัน ผลเดี่ยว ขนาดเล็ก ค่อนข้างกลม เมื่ออ่อนเป็นสีเขียว แก่แล้วเป็นสีดำ เนื้อไม้ใช้ก่อสร้าง ทำเครื่องใช้ต่างๆ ผลรับประทานได้ทั้งอ่อนและสุก แต่ยางของผลอาจทำให้ระคายเคืองในลำคอได้ ในอินเดียนำเมล็ดไปคั่ว ทำเป็นขนมกะเหรี่ยงเรียกสะโก่เร เปลือกต้นใช้ย้อมผ้าได้สีน้ำตาลอ่อนหรือชมพูขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม
# จ้าม่วง
จ้าม่วงหรือมะม่วงขี้กระต่าย มะม่วงควาย  เป็นไม้ยืนต้นขนาดเล็กที่เป็นพืชพื้นเมืองในออสเตรเลีย เอเชียตะวันออกเฉียงใต้ และหมู่เกาะโซโลมอน ดอกช่อขนาดเล็ก สีครีมหรือเหลือง ผลรับประทานได้ ขนาดเล็ก ทรงกลม สุกแล้วสีแดงหรือม่วงอมดำ ชนพื้นเมืองในออสเตรเลียรับประทานผลเป็นผลไม้ และใช้เป็นยาสมุนไพรในออสเตรเลียและมาเลเซียBrock, J., Top End Native Plants, 1988. ISBN 0-7316-0859-3
อ้างอิง
# แสนซนค้นรัก
แสนซนค้นรัก เป็นละครโทรทัศน์ไทย แนวแฟนตาซี-คอมเมดี เริ่มออกอากาศตอนแรกวันที่ 13 มิถุนายน พ.ศ. 2556 เวลา 17.45 - 18.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน) บทประพันธ์โดย ดาวลูกไก่ กำกับการแสดงโดย ปกาสิต กิ่งศักดิ์

รายชื่อนักแสดง
 ฌอห์ณ จินดาโชติ รับบทเป็น โอม
 ณัฐพิมล นาฏยลักษณ์ รับบทเป็น วีนัส / เปงกุมปราสเลีย
 กฤชพล จารุศักดิ์ รับบทเป็น ยูทูป
 ปณิตา ธนโชติธรากร รับบทเป็น อิม
 ลักขณา วัธนวงส์ศิริ รับบทเป็น กระถิน / ตีย่าตีย่าแวนคร๊อฟ
 เกริก ชิลเลอร์ รับบทเป็น ไอ้ย้อย / ยูบิสมันตุมสล๊าพกีกี้
 วสุ แสงสิงแก้ว รับบทเป็น ด็อกเตอร์เอกภพ
 ฐรินดา กรรณสูต รับบทเป็น มนวิกา
 เปียเชอร์ คริสเตนเซ่น รับบทเป็น ดร.วิชาการ
 ณัฐชา วิทยากาศ รับบทเป็น แคท
 รัณย์ฑิญา จีราพัชรธานนท์ รับบทเป็น ริสา
 ภัคศรุจน์ นาคาฮาร่า รับบทเป็น ฤทธิ์
 ด.ญ.วาศินี เครื่องสาย รับบทเป็น อาย
 ตรีวรัตถ์ ชุติวัฒน์ขจรชัย รับบทเป็น ขีปนาวุธ / จากีมันร๊อฟฟสิบเจ็ด

 เรื่องย่อ
# Myricaceae
เปลี่ยนทาง วงศ์เอี้ยบ๊วย